# data[].attributes.attachment_link.description
וקורה גם שמורה לא יודע את התשובה במקצועות שהם חובה כמו ספרות או אהבה וקורה גם שמורה לא מוצא את הפתרון לבעיות מסובכות בחיים או בחשבון וקורה גם שמורה לא בטוח בעובדות והוא ניגש להתייעץ עם אחת התלמידות וקורה גם שמורה שוכח או נשכח וזה לא הופך אותו למורה פחות מוצלח כי מורה טוב לא חייב לדעת הכל הוא רק צריך להגיד לתלמיד: ״אני מאמין בך, אתה יכול.״

# data[].attributes.headline
שיר תודה למורה

# data[].attributes.subject
שיר תודה למורה

# data[].attributes.attachment_link.authors[].name
נוסטלגיה ישראלית

# data[].attributes.attachment_link.title
נתן סלור - שיר תודה למורה

# data[].attributes.headline
שיר קורה שמורה / נעם חורב וקורה

# data[].attributes.subject
שיר קורה שמורה / נעם חורב וקורה

# data[].attributes.body
קורה שמורה / נעם חורב

וקורה

גם שמורה

לא יודע את התשובה

במקצועות שהם חובה

כמו ספרות

או אהבה

וקורה

גם שמורה

לא מוצא את הפתרון

לבעיות מסובכות

בחיים

או בחשבון

וקורה

גם שמורה

לא בטוח בעובדות

והוא ניגש להתייעץ

עם אחת התלמידות

וקורה

גם שמורה

שוכח או נשכח

וזה לא הופך אותו

למורה פחות מוצלח

כי מורה טוב

לא חייב לדעת הכל

הוא רק צריך

להגיד

לתלמיד:

״אני מאמין בך, אתה יכול.״

# data[].attributes.body
עם חורב נולד וגדל בעפולה, הצעיר משלושת ילדיהם של עמירם ואורה (סמירה). אביו גדל בקיבוץ עין כרמל, ואימו עלתה עם משפחתה מעיראק וגדלה במעברת פרדס חנה[1]. בעקבות לידה שהסתבכה, נולד עם יד ימין משותקת. לאחר טיפולים אינטנסיביים חזרה ידו לתפקד, וזו היד שבה הוא כותב. בגיל 24 עבר לתל אביב, כשחלומו הגדול ביותר היה לכתוב שירים לאמנים. בתחילת דרכו - היה מחכה לאמנים בסיום הופעות, כדי למסור לידם מחברות שירים שכתב.

השיר הראשון שכתב חורב ויצא לאור היה השיר "הוכחה" בביצוע מירי מסיקה באלבום "חדשות טובות" (2010). באותה השנה, נבחר השיר "מילים" שכתב להראל סקעת לייצג את ישראל באירוויזיון 2010 באוסלו, נורווגיה. שם העפיל השיר לגמר, וגרף את כל שלושת פרסי מרסל בזנסון באירוויזיון: פרס יוצרי התחרות, פרס העיתונאים ופרס הפרשנים.

חורב כתב מאז מאות שירים לאמנים מכל גוני הקשת של המוזיקה הישראלית. רבים משיריו זכו להצלחה, כגון: "מתנות קטנות" (רמי קלינשטיין), "כשאחר", "היא לא את", "בסוף כל יום" (אייל גולן), "אישה חרסינה" (מירי מסיקה), "אהבה למרחקים ארוכים" (גלי עטרי), "שאריות מעצמי" (שיר לוי), "סתם שני אנשים" (רוני דלומי), "הראשונה" (משה פרץ), "אם תרצי" (ליאור נרקיס), "כמה עוד דרכים" (הראל סקעת), "חבר של פעם" (ריטה) ו"אחותי" (שירי מימון).

בשנת 2011, זכה בשני פרסי אקו"ם: פרס ע"ש אמיתי נאמן לעידוד פרסום היצירה למחבר, ופרס אקו"ם להישג השנה לשיר "כשאחר". בשנת 2012, זכה נעם חורב בתואר "המחבר הבכיר" – תואר שניתן ליוצר שכתב הכי הרבה שירים למצעדים השנתיים. באותה השנה נכנס לרשימת המחברים המושמעים ביותר בישראל על פי נתוני אקו"ם יחד עם יוצרים כמו אהוד מנור, יענקלה רוטבליט, אביב גפן, עידן רייכל ונעמי שמר.

חורב כתב את ספר הילדים "לציונה יש כנף אחת" המבוסס על סיפור לידתו. הספר יצא בשנת 2011. הוא הפך לרב-מכר, הגיע ל-"מהדורת זהב" (מכירה מעל ל-20,000 עותקים) ועובד להצגת ילדים בתיאטרון "הקיבוץ".

במסגרת חג המחזמר 2015, כתב את "הזמיר" - מחזמר ישראלי מקורי בכיכובו של צחי הלוי, עליו זכה בפרס הכותב המצטיין מטעם אקו"ם. הוא היה יועץ אמנותי בפרויקט "שיר וזיכרון 2016" - פרויקט בשיתוף רשת ג', ynet ולינקטון לציון יום הזיכרון לחללי מערכות ישראל.

ביוני 2018 הוצגה לראשונה תערוכת "שיר על קיר", שחשפה אינטרפרטציה אישית של עשרות אמנים מתחומים שונים לשיריו של נעם חורב דרך יצירות ציור, פיסול ועיצוב.

נעם חורב, 2014

באוגוסט 2019 הושק המחזה של תיאטרון הבימה, "אביב מתעורר", שם כתב את כל שיריו.

בספטמבר באותה שנה יצא לאור ספרו השני, אך הראשון למבוגרים, "טיוטה של אושר", שמאגד טקסטים ושירים שכתב במהלך השנים. הספר הפך לרב-מכר תוך ימים ספורים.

במרץ 2020 בעקבות התפרצות נגיף הקורונה בישראל כתב את המילים ל"שיר עידוד" בהפקת תיאטרון הבימה[2].

באוגוסט 2020 יצא לאור ספרו השלישי (השני לילדים), "טביעת האצבע של איל".